Anvar Kuchmurodov

Anvar Hotamovich Kuchmurodov ((1970-yil 5-yanvar) — qisqa masofalarga yugurish bo‘yicha ixtisoslashgan sovet va o‘zbek yengil atletikachisi, O‘zbekiston Respublikasi xalqaro toifadagi sport ustasi, O‘zbekiston Qurolli Kuchlari katta serjanti, O‘zbekiston terma jamoasi murabbiysi. XXVI va XXVII yozgi Olimpiya o‘yinlari ishtirokchisi. O‘smirlar o‘rtasidagi Yevropa chempionati sovrindori, yopiq inshootlarda yengil atletika bo‘yicha MDH chempionati sovrindori, Osiyo chempionati sovrindori.

 Sport faoliyati 
Anvar Kuchmurodov 1987-yilda Gavanadagi (Kuba) turnirda 100 metrga yugurishda uchinchi o‘rinni egalladi. 1988-yilda Sadberida (Kanada) o‘tkazilgan yengil atletika bo‘yicha o‘smirlar o‘rtasidagi jahon chempionatida u SSSR terma jamoasi tarkibida 4x100 estafetasida beshinchi o‘rinni oladi. 1989-yilda Varajdinda (Yugoslaviya) yengil atletika bo‘yicha o‘smirlar o‘rtasida bo‘lib o‘tgan Yevropa chempionatida SSSR terma jamoasi tarkibida 4x100 estafetada bronza medalini qo‘lga kiritadi va 100 metrga yugurishda oltinchi o‘rinni egalladi.

1992-yilda Moskvada (Rossiya) yengil atletika bo‘yicha MDH davlatlarining yopiq inshootlardagi chempionatida 60 metr masofaga 6.68 soniya natija bilan bronza medaliga sazovor bo‘ladi. Ammo kelasi yili yengil atletika bo‘yicha Shtutgartdagi (Germaniya) jahon chempionatida Kuchmurodov omadsiz ishtiroki tufayli saralashdan o‘ta olmaydi. 1994-yilda Toshkentda o‘tkazilgan O‘zbekiston chempionatida 9.9 eng yaxshi natija bilan birinchi o‘rinni egallagan bo‘lsa, kelasi yili Olma-Otadagi (Qozog‘iston) xalqaro musobaqada atigi uchinchi o‘rin sohibi bo‘ladi. 

1995-yilda Jakartada (Indoneziya) o‘tkazilgan yengil atletika bo‘yicha Osiyo chempionatida 100 metr masofaga 10.43 soniya natija bilan kumush medalni qo‘lga kiritadi. 1996-yilda Atlantadagi (AQSH) Yozgi Olimpiya o‘yinlarida 100 metr masofaga Anvar saralashda (10.71 natija) bilan o‘ta olmadi va final qismiga ishtirok etmadi. 

1997-yilda Toshkentda yana birinchi, Olmaotada ikkinchi o‘rinni egalladi. Ammo Afinadagi (Gresiya) yengil atletika bo‘yicha jahon chempionatida u yana saralashdan o‘tmadi. 1999-yilda Bishkekda (Qirg‘iziston) o‘tkazilgan xalqaro musobaqalarda ikkinchi o‘rinni egalladi. 2000-yilda Sidneydagi (Avstraliya) Yozgi Olimpiya o‘yinlarida O‘zbekiston terma jamoasi tarkibida 4x100 estafetasida ishtirok etgan bo‘lsa-da, ammo jamoa saralash bosqichidan o‘ta olishmadi. Olimpiya o‘yinlaridan keyin u sport faoliyatini yakunlab, murabbiylikka o‘tadi.

Anvar Kuchmurodov armiya sport klubida ham muntazam shug‘ullangan, O‘zbekiston Qurolli Kuchlari katta serjanti unvoniga ega .

2011-yilda O‘zbekiston Prezidenti Islom Karimovning farmoni bilan “Sodiq xizmatlari uchun” medali bilan taqdirlanadi .

Kuchmurodov 2017-yilda yengil atletika bo‘yicha O‘zbekiston terma jamoasiga vaqtinchalik bosh murabbiy etib tayinlanadi .

 Manbalar 

Turkum:Yashayotgan insonlar
Turkum:1970-yilda tugʻilganlar
Turkum:5-yanvarda tugʻilganlar
Turkum:Oʻzbekiston yengil atletikachilari‎